OpenLLM-France/wikimedia huggingface dataset:
# AIAF

AIAF (originalment per les inicials de «Asociación de Intermediarios de Activos Financieros») és un mercat de valors de deute (o renda fixa) espanyol en el qual cotitzen i es negocien els actius que les empreses de tipus industrial, les entitats financeres i les Administracions Públiques Territorials emeten per a captar fons per a finançar la seva activitat.
El 2001, es va integrar al costat de MEFF i SENAF en MEFF AIAF SENAF Holding de Mercados Financieros, S.A. per a beneficiar-se de sinergies entre els diferents mercats i optimitzar mitjans. Aquest grup està al seu torn integrat en el holding Bolsas y Mercados Españoles.

## Referències

* ↑ «Mercado AIAF» (en castellà). El Economista. [Consulta: 22 juliol 2023].
* ↑ Gava, Luana. «Asociación de Intermediarios de Activos Financieros (AIAF)» (en castellà). Diccionario económico. Expansion. [Consulta: 23 juliol 2023].
* ↑ «MEFF, Senaf y AIAF se integran en un único grupo» (en castellà). Cinco Días, 18-04-2001. [Consulta: 22 juliol 2023].
* ↑ «Cotización AIAF - Renta Fija» (en castellà). BME. [Consulta: 22 juliol 2023].
# Dubóvoie (raion de Beriózovka)

* Per a altres significats, vegeu «Dubóvoie».
Dubóvoie (en rus: Дубовое) és un poble del krai de Perm, a Rússia, que el 2009 tenia 382 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 10 setembre 2014].
# The Spaceship Company

The Spaceship Company o TSC és una empresa manufacturera de construcció aeronàutica establerta a Mojave (Califòrnia). El seu producte far és l'aeronau SpaceShipTwo (SS2).
Va ser creada el 2005 com una aliança d'empreses de Burt Rutan de Scaled Composites (30%) i Richard Branson de Virgin Galactic (70%), una filial del Grup Virgin. Virgin Galactic va adquirir la totalitat de les parts l'octubre del 2012. Es volia profitar la tecnologia desenvolupada per Scaled Composites amb l'avió de reacció White Knight Two com a avió portador de l'aeronau espacial SpaceShipTwo. L'objectiu és la realització del del programa espacial del grup Virgin: la construcció d'aeronaus espacials reutilitzables. Més tard es pensa també vendre els productes a tercers.
El 2014, la societat sempre queda en la fase de recerca i desenvolupament. Va realitzar el primer prototip de l'SS2. Poc abans de començar vols comercials, el 31 d'octubre del 2014, l'SS2 es va destruir després d'una greu avaria durant un vol de prova. Malgrat aquest contratemps, el programma de R & D continua, i un segon SS2 s'està armant.

## Referències

* ↑ «Virgin Galactic acquires full ownership of The Spaceship Company (Virgin Galactic adquireix la propietat completa de The Spaceship Company)» (en anglès). Virgin Galactic, 08-10-2012. Arxivat de l'original el 2014-10-31. [Consulta: 15 desembre 2014].
* ↑ Norris, Guy «Scaled And Virgin Lift Veil On Spaceship Production Progress» (en anglès). Aviation Week and Space Technology, 11 juliol 2011 (2011-07-11) [Consulta: 15 desembre 2014].
* ↑ Ximénez de Sandoval, Pablo «Richard Branson: “Aprendrem d'aquest error i seguirem endavant”». El País, 2 novembre 2014 (2014-11-02) [Consulta: 15 desembre 2014].
# Crioromediterrani

Crioromediterrani, és un estatge bioclimàtic, segons proposa Salvador Rivas Martínez, que es pot trobar en qualsevol zona de clima mediterrani, situat per sobre del pis oromediterrani., Depenent de la latitud i altres factors, l'altitud a la qual es troba és variable, però en tots els casos es tracta d'un clima d'alta muntanya, amb gelades freqüents a l'hivern que resulta molt llarg i amb secada d'estiu. La vegetació es caracteritza normalment per prats pobres i matolls poc desenvolupats.

## Notes i referències

* ↑ «Series vegetales oromediterráneas.». Arxivat de l'original el 2007-09-15. [Consulta: 26 gener 2011].
* ↑ «Series vegetales crioromediterráneas.». Arxivat de l'original el 2007-09-15. [Consulta: 26 gener 2011].
# George Hamilton-Gordon

George Hamilton-Gordon, 4º Comte d'Aberdeen (Edimburg, Escòcia, 28 de gener de 1784-Londres, Anglaterra, 14 de desembre de 1860) va ser un polític britànic, Secretari d'estat per a Afers exteriors i Primer Ministre (1852–1855) de la Gran Bretanya.
Com a ambaixador especial a Àustria (1813), va ajudar a formar la coalició que derrotaria Napoleó i fou un dels signants del tractat de Paris de 1814. Com a secretari d'exterior (períodes 1828–1830 i 1841–1846), va tranquil·litzar les disputes limítrofes entre Canadà i els Estats Units amb el Tractat Webster-Ashburton i el Tractat d'Oregon.
Com a primer ministre, va formar un govern de coalició, però la seva indecisió va complicar els esforços per la preservació de la pau i va portar a Gran Bretanya a participar en la Guerra de Crimea. Constitucionalment responsable dels errors dels generals britànics durant la bel·ligerància, va renunciar en 1855.

## Referències

* ↑ Chisholm, Hugh. «Paris, Treaties of». A: Encyclopædia Britannica. Vol. 20 (en anglès). 11th ed.. Cambridge University Press, 1911, p. 822–823.
# Rothenburg (Alta Lusàcia)

Rothenburg (alt sòrab: Rózbork) és un municipi alemany que pertany a l'estat de Saxònia. És la ciutat més oriental d'Alemanya, vora la frontera amb Polònia, als marges del riu Neisse.

## Districtes

* Steinbach
* Lodenau
* Neusorge
* Bremenhain
* Geheege
* Nieder-Neundorf
* Uhsmannsdorf

## Història

La ciutat va ser esmentada per primera vegada el 1268 i el 1815 va esdevenir capital del districte de Prússia. Fou durament bombardejada durant la Segona Guerra Mundial.

## Enllaços externs

* Web de la ciutat
# Watxis

Els watxis (o gbe, wacis) són els membres d'un grup ètnic que parlen la llengua gbe, waci i que viuen al sud-est de Togo, a la regió Marítima i al sud-oest de Benín, al departament de Mono. Els watxis són membres del grup d'ètnies guineanes; el seu codi ètnic és NAB59e i el seu ID és 15813.

## Watxis a Togo

Segons l'ethnologue el 1991 hi havia 366.000 watxis a Togo. Segons el joshuaproject n'hi ha 740.000.

### Situació i pobles veïns

El territori watxi de Togo està situat a la meitat occidental de la regió Marítima, a les prefectures de Yoto, Vo, Baix Mono i dels Llacs. La majoria viuen a les ciutats de Vogan, Tabligbo i Attitogon.
Al sud són fronterers amb els gen i els xwles occidentals. A l'oest, a banda de limitar amb l'estat de Benín, són veïns del territori aja, amb els quals limiten també pel nord. A l'est i al nord-oest limiten amb els parlants de llengües gurs, els lama i els kabiyès, a banda dels ewes, que parlen una llengua gbe.

### Religió

La majoria dels watxis de Togo creuen en religions africanes tradicionals (55%), el 25% són cristians i el 20% són islàmics. El 60% dels cristians són catòlics, el 25% són protestants i el 15% pertanyen a esglésies cristianes independents. Segons el joshuaproject, el 5% dels cristians són seguidors del moviment evangèlic.

## Watxis a Benín

Segons l'ethnologue el 1993 hi havia 110.000 watxis a Benín. Segons el joshuaproject, n'hi ha 62.000.

### Situació i pobles veïns

Els watxis de Benín viuen principalment al municipi de Comè, a més de als municipis d'Athiémé i de Grand-Popo, al departament de Mono.
A Benín hi ha dos territoris watxis: el primer, molt petit, és situat a l'extrem més occidental del departament de Mono, al municipi d'Athiémé. Aquest fa frontera amb Togo, a l'oest i al sud i amb els territori dels kotafons, al nord i a l'est. El segon és més extens i està situat al sud-oest del llac Ahémé. Aquest territori és fronterer amb Togo a l'oest; amb el territori dels kotafons i dels xwles occidentals al sud; amb el dels xweles, a l'est; amb el territori dels saxwes, al nord-est i amb aja al nord.

### Religió

La gran majoria dels watxis de Benín (el 98%) creuen en religions tradicionals africanes i només el 2% es consideren cristians. De la minoria cristiana, el 55% són catòlics, el 35% són protestants, el 9% pertanyen a esglésies cristianes independents i només l'1% pertanyen a altres esglésies. Segons el joshuaproject només l'1,5% dels cristians són evangelistes.

## Referències

* 1 2 3 4 5 «Gbe, Waci. A language of Togo». Ethnologue. [Consulta: 11 febrer 2015].
* ↑ «Ethnicity. Watchi in Togo». joshuaproject. [Consulta: 11 febrer 2015].
* 1 2 «Language: Gbe, Waci». joshuaproject. [Consulta: 11 febrer 2015].
* ↑ «Mapa lingüístic de Togo. El número dels watxis és el 35». ethnologue. [Consulta: 11 febrer 2015].
* ↑ «Religion. Watchi in Togo» (en anglès). joshuaproject. [Consulta: 11 febrer 5015].
* ↑ «Mapa lingüístic de Benín. El gbe, waci és el número 30». ethnologue. [Consulta: 11 maig 2015].
* ↑ «Religion. Watchi in Benin» (en anglès). joshuaproject. [Consulta: 11 febrer 2015].
# Teatre Ars

El Teatre Ars, o bé Cinema-Teatre Ars, va obrir les portes el 15 d'abril de 1972 al Carrer Atenes, 27 de Barcelona. Sala impulsada per Oriol Bassa i Pere Pocurull amb una capacitat de 275 localitats. Anteriorment havia estat seu de l'Ateneu de Sant Gervasi, que també projectava pel·lícules.
Uns dies abans, el 6 d'abril del mateix any, va començar a funcionar com a teatre amb l'obra Bestiari de Joan Oliver i música de La Trinca amb direcció escència de Ventura Pons. El dia 15 d'abril s'hi va projectar la primera pel·lícula, Torbellino va a la guerra.
Va esdevenir una sala que alternava teatre i cinema infantil. Durant un temps també va fer recitals de la nova cançó (Maria del Mar Bonet o Jaume Sisa, entre d'altres).
El 22 de desembre de 1972, Jaume Figueras es fa càrrec de la sala. A partir de 1981, Pocurull i Bassa s'encarreguen de la programació.
Al juny de 1983 es va cedir la sala a Mario Ramírez. Va començar una època en què no encertaven amb la programació. El 15 d'octubre de 1984, els propietaris van decidir reconvertir la sala en un teatre de varietats. Fins que el 3 de novembre de 1984 es va tancar definitivament.

## Curiositats

* La sala va acollir diverses projeccions durant la Setmana Internacional de Cinema de Barcelona.
* Excepcionalment, reobí les portes un dissabte de febrer de 1987 per projectar el film Oscar for Murder, un curtmetratge de 50 minuts realitzat en Super-8 pel grup OK'S.

## Espectacles

* 1972, abril. Bestiari i escarnis de Pere Quart de Joan Oliver, amb música de La Trinca. Direcció de Ventura Pons.
* 1972, juliol. Recital de Sisa.
* 1972, agost. Recitals d'Hamster, Dolors Laffitte, Pere Tàpias, Enric Barbat i Maria del Mar Bonet.
* 1972, octubre. Recitals de Francesc Pi de la Serra
* 1973, febrer. Sermons domèstics de Bertolt Brecht, a càrrec del Grup El Globus de Terrassa, amb traducció de Feliu Formosa. Escenografia de Iago Pericot. Intèrprets: Francesc Tudó, Maria Plans, Josep Maria Casanovas i Rosa Morata.
* 1984, abril. Fleca Rigol, digueu de Josep Maria Muñoz Pujol amb Alfred Lucchetti i Ovidi Montllor
* 1984, setembre. Sense trampa, espectacle de música i màgia amb Josep Maria Bardagí i Màgic Andreu.

## Referències

* 1 2 3 Lahuerta Melero, Roberto. Barcelona sus cines de estreno, repertorio y arte y ensayo. Barcelona: Quarentena Ediciones, 2016.
* 1 2 3 Munsó Cabús, Joan. Els cinemes de Barcelona. Barcelona: Edicions Proa, 1995.
* ↑ Bar.cel.ona.uta. «BARCELOFÍLIA: ARS. Teatre i cinema. (1972-1984)», dimarts, 18 desembre 2012. [Consulta: 6 juny 2017].
# Tepurziya

Tepurziya fou una ciutat de la zona fronterera entre els hitites i Mitanni que va formar un estat independent vers el segle XVI aC i va caure sota influència de Mitanni fins que a finals del segle xv aC fou sotmesa a l'Imperi Hitita. Vers el 1360 aC el rei Tushratta de Mitanni hi va afavorir una revolta. Subiluliuma I, que probablement encara només era príncep hereu hitita, va anar a la zona i va derrotar els rebels.
# Forokarta

La Forokarta (φοροκάρτα) és una targeta fiscal proposada pel Govern de Grècia a l'agost de 2011, que s'utilitza per facilitar la recollida dels rebuts de compres, amb l'objectiu de permetre al Ministeri de Finances grec posar fre a l'evasió fiscal rampant, mitjançant la comparació de les despeses dels individus i dels seus ingressos, i mitjançant la comparació amb els ingressos reals als seus comptes.
La targeta s'assembla físicament a una targeta de crèdit. No mostra un nom, sinó que té un número d'identificació únic de 10 dígits. La targeta va ser presentada oficialment el 3 d'octubre de 2011. La introducció de la targeta va de la mà d'altres canvis en el sistema tributari.

## Referències

* ↑ «New tax system in the pipeline», 05-08-2011. [Consulta: 24 agost 2011].
* ↑ «Tax evasion: Dues and don'ts». The Economist, 12-08-2011 [Consulta: 24 agost 2011].
* ↑ «How the state will track your spending», 07-08-2011. Arxivat de l'original el 21 de març 2012. [Consulta: 24 agost 2011].
* ↑ «Αυτή είναι η φοροκάρτα αποδείξεων – Τι πρέπει να γνωρίζουμε», 29-07-2011. Arxivat de l'original el 1 de juliol 2015. [Consulta: 24 agost 2011].
# Fort Nahargarh

El Fort Nahargarh és una antiga fortalesa a la vora de les muntanyes Aravalli, per damunt de Jaipur (ciutat), a 'estat de Rajasthan, Índia. Junt amb els forts d'Amber i Jaigarh formava la defensa de la ciutat de Jaipur. Fou construït el 1734 per Jai Singh II; el 1857 va servir de refugi pels europeus que fugien dels sipais; fou ampliat el 1868.
Nahargarh vol dir "Fort del Tigre" i hauria rebut el nom pel mític príncep Nahar, l'esperit del qual era com el del tigre; aquest esperit hauria obstaculitzat la construcció del fort. Actualment es troba en mal estat, fin i tot en ruïnes en algunes parts. Hi ha nou apartaments per les 9 dones del maharajà. La zona era el lloc on el maharajà anava sovint de cacera.

## Referències

* ↑ «Incredible Rajasthan». Arxivat de l'original el 2009-06-11. [Consulta: 28 setembre 2009].
* ↑ Jaipur forts and monuments
* ↑ Rajasthan Tourism
* ↑ «Jaipur Hub». Arxivat de l'original el 2006-10-24. [Consulta: 28 setembre 2009].

## Galeria d'imatges

* Nahargarh Fort
* Nahargarh Fort
* Nahargarh Fort

## Enllaços externs

* Website del fort Nehargarh Arxivat 2008-04-15 a Wayback Machine.
# Fort Payne

Fort Payne és una població dels Estats Units a l'estat d'Alabama. Segons el cens del 2000 tenia 12.938 habitants.

## Demografia

Segons el cens del 2000, Fort Payne tenia 12.938 habitants, 5.046 habitatges, i 3.506 famílies. La densitat de població era de 89,4 habitants/km².
Dels 5.046 habitatges en un 31,2% hi vivien nens de menys de 18 anys, en un 53,9% hi vivien parelles casades, en un 11,6% dones solteres, i en un 30,5% no eren unitats familiars. En el 26,9% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,97.
Per edats la població es repartia de la següent manera: un 23,4% tenia menys de 18 anys, un 10,2% entre 18 i 24, un 29,3% entre 25 i 44, un 21,6% de 45 a 60 i un 15,6% 65 anys o més.
L'edat mediana era de 36 anys. Per cada 100 dones hi havia 92,3 homes. Per cada 100 dones de 18 o més anys hi havia 88,5 homes.
La renda mediana per habitatge era de 33.560 $ i la renda mediana per família de 40.200 $. Els homes tenien una renda mediana de 29.731 $ mentre que les dones 20.135 $. La renda per capita de la població era de 19.690 $. Aproximadament el 8,3% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Tecate (municipi)

Tecate és un municipi en Baixa Califòrnia. Tecate és el cap de municipi i centre de població d'aquesta municipalitat.
Aquest municipi es troba a la part nord-central de Baixa Califòrnia. Limita al nord amb el comtat de San Diego en els Stat Units, al sud amb els municipis d'Ensenada, a l'est amb el municipi de Mexicali i a l'oest amb el municipi de Tijuana.

## Referències

* ↑ «Baja California - Tecate» (en castellà). Enciclopedia de los Municipios y Delegaciones de México. Instituto Nacional para el Federalismo y el Desarrollo Municipal (Mèxic). Arxivat de l'original el 2020-07-21. [Consulta: 21 agost 2021].

## Enllaços externs

* Portal de l'ajuntament de Tecate Arxivat 2015-08-23 a Wayback Machine. (castellà)
# Tec (desambiguació)

«Tec» té aquests significats:
* Hidrografia
** Tec, riu de la Catalunya del Nord d'orientació.
* Geografia
** el Tec, poble i comuna de la comarca del Vallespir
* Teràpies
** TEC, acrònim de teràpia electroconvulsiva.
* Botànica
** Tec, (Tectona grandis) espècie d'arbre tropical, conegut per la seva fusta, també anomenada teca.
# Neoarisemus impeditus

Neoarisemus impeditus és una espècie d'insecte dípter pertanyent a la família dels psicòdids que es troba a Àfrica: Sud-àfrica.

## Referències

* ↑ uBio (anglès)
* 1 2 Duckhouse, D. A., 1978. Non-phlebotomine Psychodidae (Diptera, Nematocera) of southern Africa. II. Subfamily Psychodinae: Neoarisemus and the brunettoid and telmatoscopoid genera. Annals of the Natal Museum. 23 (2):305-359.
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ Duckhouse, D. A. & Lewis, D. J., 1980. 3. Family Psychodidae. Pàgs. 93-105 "a" Crosskey, R.W. (ed.). Catalogue of the Diptera of the Afrotropical Region. Londres: British Museum 1437 pp. (96).
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Larache Club de Futbol

El Larache Club de Fútbol va ser un club de futbol marroquí fundat a la ciutat de Larraix al nord del Marroc, dins del protectorat espanyol. Es va fundar el 1940 amb el nom de Sociedad Deportiva Larache, que posteriorment canvia primer el 1945 a Patronato Deportivo Larache per canviar definitivament per desig exprés de l'afició a Larache CF el 1947. El club va desaparèixer de les competicions espanyoles després de la independència del Marroc el 1956.
No obstant això, com a continuació del futbol a la ciutat es funda el 1956 el CLUB CHABAB LARACHE, que juga a la lliga marroquina de la temporada 1956-57 a la segona divisió, arribant a jugar a la primera divisió la temporada 1959-60 i 1960-61 amb diversos jugadors espanyols com Alvarito, Castell, Facundo, Quique i Emilin. Equipació samarreta, pantalons i mitges blanques.
El Larache CF va aconseguir la Tercera Divisió espanyola, on va militar vuit temporades (1946-47, 47-48, 48-49, 49-50, 50-51, 51-52, 54-55 i 55-56) fins a la seva desaparició.

## Uniforme

* Uniforme titular : Samarreta franges blanques i blaves, pantalons blancs, mitges negres.
* Uniforme alternatiu : Samarreta blanca, pantalons blancs, mitges blanques.

## Estadi

Els partits a casa es jugaven a l'estadi anomenat "Estadi Santa Bàrbara", amb capacitat per a uns 4.900 espectadors. La seu social del club es trobava al Bar Selva, a la Plaça d'Espanya de la ciutat de Larache.
# Santo André

«Santo André» té aquests significats:
* Santo André (Portugal), ciutat de Portugal
* Santo André (Brasil), ciutat del Brasil
# Geshtinanna

Geshtinanna, Geštinanna o Ngeshtin-ana és un personatge de la mitologia sumèria, considerada una semideessa; era germana de Dumuzi. A la mort d'aquest, Geshtinanna el va visitar al món dels morts o inframon, i va rebre el dret d'ocupar el seu lloc durant sis mesos. La seva reaparició periòdica estaria lligada al vi a la tardor.

## Bibliografia

* Michael Jordon, Encyclopedia of Gods, Kyle Cathie Limited, 2002

## Enllaços externs

* http://oracc.museum.upenn.edu/amgg/listofdeities/getinanna/
# Rita Carrera i Terradellas

Rita Carrera Terradellas (Badalona, Barcelonès, 21 de juny de 1947) és una jugadora de basquet catalana, ja retirada. Formada en les categories inferiors al Joventut de Badalona, va competir amb el primer equip, entrenat per Pere Gol, a la primera divisió entre 1967 i 1972. Amb la selecció espanyola fou internacional en cinc ocasions. Fou nomenada com a Històrica del Bàsquet Català per la Fundació de Bàsquet Català l'any 2005.

## Referències

* ↑ «Rita Carrera i Terradellas». Enciclopèdia de l'esport català. Barcelona: Grup Enciclopèdia Catalana.
* ↑ Guifré, Lluís «Jugadores del Joventut: Rita Carrera i Núria Rossell». BNS, Núm. 278, 08-10-2010, pàg. 13 [Consulta: 18 juliol 2019].
* ↑ «Llista complert dels Històrics del Bàsquet Català» ( PDF). Fundació del Bàsquet Català. Arxivat de l'original el 2018-12-10. [Consulta: 6 juliol 2019].

## Enllaços externs

* Rita Carrera Terradellas - FEB
# Rothenburgsort

Rothenburgsort o en baix alemany Rodenborgsoort és un barri del districte d'Hamburg-Mitte situat a la confluència de l'Elba septentrional i del Bille a l'estat d'Hamburg a Alemanya. A la fi de 2012 tenia 8751 habitants a una superfície de 7,4 km².
La zona feia part dels prats molls d'una zona al marge de l'Elba conegut com el Billwerder Utslag. El mot baix alemany Utslag significa prats molls fora dels dics a les quals els pagesos pasturaven el seu bestiar l'estiu i que l'Elba submergia d'hivern. El 1383-85 el territori passà a la ciutat d'Hamburg. Al segle xiv i XV van construir-se dics, per a permetre un ús i habitatge permanents. La nissaga dels Rodenborg, un vella família de la burgesia alta d'Hamburg hi posseïa un latifundi al Billwerder Utslag que va dir'se Rodenborgs Oort (el lloc dels Rodenborg) que molt més tard va ser traduït en alemany al nom actual de Rothenburgsort.

## Hidrografia

La necessitat de continuar desguassant el terra per a protegir-lo contra les aigües altes recurrents de l'Elba és una sol·licitud permanent. Al segle xix van excavar-se tres canals majors que van reemplaçar els wetterns antics. La terra excavada va servir per a alçar les ribes i industrialitzar la zona. Fins a la fi dels anys 1960 tenien un paper important per al transport de mercaderies. Avui, romanen poques fàbriques que encara utilitzen la via aquàtica.
* Elba
* Bille
* Dove Elbe
* Bullenhuser Kanal
* Billekanal
* Tiefstackkanal

## Llocs d'interès

* Lloc commemoratiu de l'Escola del Bullenhuser Damm, transformada en extensió del Camp de concentració de Neuengamme (1944-45) a la qual els nazis van assassinar 20 nens i nenes jueus i almenys 28 adults a la nit del 20 d'abril de 1945 per tal de fer desaparèixer les proves de les seves experiments pseudo-cièntifics amb éssers humans davant les tropes britàniques que es trobaven al punt d'alliberar la ciutat.
* Torre d'aigua de les Hamburger Wasserwerke
* La gasolinera del 1953 al carrer Billhorner Röhrendamm, un monument llistat i lloc de trobada dels aficionats de cotxes antics
* Escola del Bullenhuser Damm
* Búnquer al carrer Marckmannstrasse
* La gasolinera del 1953
* Casa de l'assuter al Canal de Tiefstack

## Enllaços i referències

* ↑ «Rodenborgsoort» Arxivat 2016-03-03 a Wayback Machine. al web de l'Intitut für Niederdeutsche Sprache (Institut per a la llengua baix alemanya) [consulta el 30 d'abril de 2013]
* ↑ «Rothenburgsort», Hamburger Stadtteil-Profile 2012, Hamburg, Statistikamt Nord, (en català: Profils estatístics dels Barris d'Hamburg)
* ↑ Horst Beckershaus, «Rothenburgsort», Die Namen der Hamburger Stadtteile, Hamburg, Editorial Ernst Kabel, 1998, pàgina 107, ISBN 3-8225-0471-8 (en català: Els noms dels barris d'Hamburg)
             A Wikimedia Commons hi ha contingut multimèdia relatiu a: Rothenburgsort
# Centre Parroquial de Llimiana

El Centre Parroquial és un edifici del municipi de Llimiana (Pallars Jussà) inclòs a l'Inventari del Patrimoni Arquitectònic Català .

## Descripció

Edifici entre mitgeres de dues plantes d'alçada, celler i golfa. Coberta a dues vessants, amb teula àrab i carener paral·lel al carrer. La façana està estucada formant ressalts en les obertures, amb escut a les llindes. El ritme d'obertures segueix una simetria amb eix central únic, d'esquema barroc. Corona la façana un senzill ràfec que amaga les teules de la coberta.

## Història

Va ésser local del "TELE-CLUB" durant l'època franquista.

## Vegeu també

* Llista de monuments de Llimiana

## Referències

* 1 2 «Centre Parroquial». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 13 març 2017].